طيران ديال مالطا

طيران ديال مالطا هي واحد الشركة ديال الطيران كانت تابعة ل مالطا. هاد الشركة كانت ف لوقا و لمقر ديالها كان هو مطار مالطا الدولي. كانت كتقدم التسافيرات و سربيسات ديالها من مالطا لشي بلايص وخرى ف لوروپ و الشرق لوسطاني و شمال افريقيا. سالات شركة الطيران ديال مالطا العمليات ديالها ف 30 مارس 2024، و تبدلات ف النهار لي موراه بشركة جديدة ديال طيران، لي هي خطوط كي ام مالطا ديال طيران. تاريخ ديالها. العوام لولة. مور فترة قليلة من لحرب العالمية الجاوجة، تصايبو شي شركات ديال طيران پريڤي صغيورة ف مالطا. منها كانت شركة ديال مالطا تاع الطيران، و شركة ديال خطوط ديال مالطا. و ف عام 1947، ندامجو هاد جوج شركات و سماو راسهم شركة مالطا للطيران Air Malta Ltd. و ف لخر، ف عام 1951، بدات لمناقشة مع واحد الشركة وخرى ديال الطيران، لي تزادت عليهم حتا هي ف عام 1973. باش يكوّنو ف اللخر شركة مالطا ديال الطيران. ف اللول ديال السبعينات، الحكومة ديال مالطا عيّنات البرت ميزي رئيس تاع لخطوط الجوية، لي ب دورو دار معاونة مع واحد الشركة ديال الطرونسپور پاكستانية لي سميتها پي اي ايه "PIA". و مور لمعاونة ديالهم ولات السمية الجديدة ديال الشركة كتشبه ل السمية لقديمة منبعد ما قررو يحتافظو بنفس السمية وهي طيران ديال مالطا، Air Malta Co Ltd، ف نهار 31 مارس 1973. قبل ما تقرر لحكومة لمالطية تستحود على هاد الشركة هي و شي شركات خرين پريڤي ف نهار 1 ابريل 1974، باش تولي شركة مالطا ديال الطيران شركة حكومية ديال بلاد مالطا منبعد ما كانت پريڤي. بدات طيران ديال مالطا لعمليات ديالها، ب جوج طيارات من طيارات ديال بوينڭ 720B من لخطوط الجوية الدولية الپاكستانية لي خدمات ف روما، طرابلس، لندن، مانشستر، فرانكفورت و باريز من مالطا. و موراها شرات ثلاثة ديال طيارات تاع بوينڭ 720 بي. ف عام 1981، كرات الشركة ثلاثة ديال الطيارات من بوينڭ 737-200، لي كانت ناجحة بزاف شي لي خلاهم ف عام 1986، يشريو ثلاثة ديال الطيارات جداد من بوينڭ 737-200، و ف لعام ديال 1987 طلبات شركة اول طيارة من نوع ايرباص A320. و زادت عليها ف عام 1989 طيارات من نفس نوع، و ف عام 1992، زادو طلبو ثلاثة ديال الطيارات تاع بوينڭ 737-300 خرة و ربعة ديال الطيارات من افرو RJ70، لي تستعملات ف لخطوط ل كاتانيا و پاليرمو و حتا لشي بلايص جديدة بحال التونس مونستير. مور ما تفتح مطار مالطا الدولي ف عام 1992، صايبات شركة طيران ديال مالطا "CargoSystems" و هي خدمة طرونسپور ديال السلعة. و ف عام 1994، فتحات الشركة سونطر ديال الشارج ف المطار. و نيت ف هاد الوقت بدات الشركة كونطرا ديال لمشاركة د الرموز مع شركة Trans World Airlines. ف 2012 Air Malta خضعات ل عملية لمعاودة د لماركة، و اللي تسببات ف بعض الجدل حيت العناوين على الطيارات و اللوڭو كانت كاتبان فيهم غير "مالطا" Malta، و تحيّدات كلمة Air. الشركة اكّدات بلي السمية ديالها ماتبدلاتش، و السمية الكاملة ديالها باقية "طيران ديال مالطا". زيادة على هادشي، السميات على لموطورات ما زالت "airmalta. com". اول طيارة لعرض اللوان الجديدة كانت طيارة ايرباص A320-200 "9H-AEN" ف معرض مالطا الدولي ديال الطيران 2012. السدان دالشركة، والتبدال ديالها. ف غشت 2022، الجمهورية المالطية علنات بلي غادي تسد شركة طيران ديال مالطا يلا مبغاش الاتحاد الاوروپي يزيدهم مساعدات دولية من لفلوس للشركة الجوية. و ف لخر ديال 2022؛ عرفات الشبكة د الطرق و الترددات نخفاض كبير ف شهر اكتوبر من 2022. ف 18 ابريل 2023، علن الرئيس ديڤيد كيرمي بلي المفوضية الاوروپية مبغاتش تعطي الاذن للحكومة المالطية باش تاخد 290 مليون يورو من المساعدات الدولية فالشركة الجوية. و ف عام 2023، دخلات طيارة جديدة ب حروف حمرا و حمرا مغلوقة على ظهر ديال الطيارة. و هادا هو اللوڭو الجديد لي ولات كتستعملو الشركة د الطيران الجديدة. لي غادي تعوض شركة مالطا ديال الطيران منبعد. ف 2 اكتوبر 2023، علنات الحكومة ديال مالطا على السدان ديال شركة طيران ديال مالطا ف نهار 30 مارس 2024، و بدلوها بشركة كي ام مالطا ديال طيران ف النهار لي موراه. الشؤون ديال الشركة. لمكتب الرئيسي ديال الشركة كاين ف سونطر سكايپاركس د لبيزنيس، لي كاين ف لملكية ديال مطار مالطا الدولي ف لوقا. منبعد ماكان المكتب الرئيسي فالستينات والسبعينات فمدينة سليما. الوجهات. الكونطرات ديال المعاونة ف لكريپطات. كيحافظ طيران ديال مالطا Air Malta على تفاقيات Codeshare مع هاد الشركات لجوية: الاسطول. الاسطول لقديم. كان طيران ديال مالطا كيخدم شحال هادي ب هاد النواع ديال الطيارات: